Árið áður en Haraldur Böðvarsson sameinaðist Granda í Reykjavík var rétt tæplega 5 prósent alls afla af Íslandsmiðum landað á Akranesi , sé miðað við verðmæti ( ekki tonn ) . 2018 var aðeins 0,6 prósent aflans landað á Akranesi . Tölur liggja ekki fyrir árið í fyrra , en þetta hlutfall var ólíklega hærra þá ; líklega lægra . Miðað við útflutningsverðmæti jafngildir þetta Akranes hafi misst rúmlega 5,7 milljarða króna frá sér , vegna sameiningar Haraldar Böðvarssonar , fyrirtækis sem bæjarbúar höfðu byggt upp á síðustu öld . Þetta áfall jafngildir töpuðum tekjum upp á 770 þúsund krónur á hvern íbúa . Áfallið jafngildir því tæplega 10 prósent minni landsframleiðslu á mann á Skaganum . Og áfallið er meira en það , því hér er aðeins miðað við útflutningsverðmæti en ef þau verðmæti yrðu dregin í gegnum bæjarfélagið hefði það margfeldisáhrif . Þrátt fyrir þetta áfall sem íbúar Akranes hafa orðið fyrir hafa stjórnvöld ekkert gert til að bæta þeim skaðann . Sé miðað við leiguverð á kvóta þyrftu Skagamenn að leiga kvóta fyrir 3,2 milljarða króna árlega til að bæta sér þetta upp . Til að fjármagna það þyrfti hver Skagamaður að leggja til 435 þús. kr. árlega . Ef Skagamenn ætluðu sér að kaupa varanlega kvóta þyrfti hver að reiða fram 6,4 m.kr . Það eru um 25,5 m.kr. á hverja fjögurra manna fjölskyldu . Þrátt fyrir þetta áfall sem íbúar Akranes hafa orðið fyrir hafa stjórnvöld ekkert gert til að bæta þeim skaðann . Það þykir sjálfsagt innan kvótakerfisins að samfélögum á landsbyggðunum sé veitt þungt högg . Á meðan útgerðarmennirnir auka hagnað sinn með hagræðingu og hagnast enn frekar af auðlind almennings þá situr almenningur eftir í sárum og fær engar bætur , ekki einu sinni samúðarkveðjur frá stjórnvöldum . Í tilfelli Skagamanna er sagt sem svo , að þeir geti bara tekið strætó til Reykjavíkur og unnið í Granda eða á einhverju hótelinu eða reynt að komast að í álverunum inn í Hvalfirði . En atvinnan er farin úr byggðarlaginu , samfélagið er ekki sjálfstætt lengur ; það er að breytast í úthverfi , Aukin arðsemi útgerðarfyrirtækja er þannig keyrð upp með fórnum almennings , sem þó á auðlindina í orði kveðnu . Útgerðarmaðurinn hirðir ávinninginn , almenningur situr uppi með tapið . Ekki aðeins atvinnumissi og annað fjárhagslegt tap , lækkað verð húseigna og meiri kostnað við að sækja vinnu , heldur er samfélög almennings sköðuð , þau hafa ekki sömu burði til að bjarga sér og mæta áföllum , hafa ekki sama vald yfir eigin örlögum . Með kvótanum fer atvinnan , valdið og sjálfstæðið . Skagamenn eiga ekki að láta bjóða sér kúgun útgerðaraðalsins og láta það afskiptalaust þegar aflið er dregið út úr samfélaginu . Baráttan gegn kvótakerfinu er sjálfstæðisbarátta almennings . Þegar almenningur barðist fyrir sjálfstæði Íslands og síðar fyrir yfirráðum yfir sjávarauðlindunum var það ekki gert til að færa sjálfstæðið og auðlindirnar til örfárra einstaklinga . En sú hefur orðið raunin . Þess vegna er almenningur að hefja baráttu sína að nýju til öðlast sjálfstæði og vald yfir eigin örlögum og endurheimta auðlindir sínar . Krafan um Kvótann heim ! Er sjálfstæðisbarátta okkar tíma , forsenda þess að hér geti dafnað frjáls þjóð í frjálsu landi . Skagamenn eiga ekki að láta bjóða sér kúgun útgerðaraðalsins og láta það afskiptalaust þegar aflið er dregið út úr samfélaginu . Það voru Skagamenn sem byggðu upp Akranes og gerðu bæinn að góðu samfélagi . Það var ekki verk örfárra sem síðar eignuðust kvótann , seldu hann og eignuðu sér þannig andvirði erfiðis allra íbúa Akranes áratugina á undan . Frelsisbarátta Skagamanna snýst um að endurheimta kvótann og veiðiheimildirnar og ákveða síðan hvað þeir vilja gera : Vilja íbúar Akranes byggja aftur upp útgerð og vinnslu , vilja þau leigja kvótann og nýta rentuna til að byggja upp velferð eða annars konar atvinnulíf eða vilja þau gera eitthvað allt annað ? Það eru aðeins íbúar Akranes sem hafa rétt á að taka þessar ákvarðanir , þau eiga kvótann og þeim er treystandi til að byggja upp gott samfélag byggt á samstöðu og réttlæti . Lengi lifi sjálfstæðir Skagamenn ! Megi þeir öðlast sem fyrst fullveldi yfir örlögum bæjarins .